armvectores/hy_wikipedia_2023 huggingface dataset:
Արտակ Ալեքսանյան (ֆուտբոլիստ)

Անվան այլ կիրառումների համար տե՛ս՝ Արտակ Ալեքսանյան (այլ կիրառումներ)Արտակ Ալեքսանյան (մարտի 10, 1991(1991-03-10), Երևան, Հայկական ԽՍՀ, ԽՍՀՄ), ռուս և հայ ֆուտբոլիստ, կիսապաշտպան։


== Ակումբային կարիերա ==
Ծնունդից 2 տարի անց Ալեքսանյանի ընտանիքը տեղափոխվեց Մոսկվա։ Մայրաքաղաքում 9 տարեկանից սկսեց մարզվել «Սպարտակի» ֆուտբոլային դպրոցում, որի սանն էլ համարվում է։
2009 թվականին պայմանագիր կնքեց Հայաստանի չեմպիոն Փյունիկի հետ։ Ակումբի կազմում խաղադաշտ էր դուրս գալիս պարբերական։ Փյունիկի կազմում առաջին խաղը խաղաց 2009 թվականի հուլիսի 14-ին՝ Զագրեբի Դինամոյի դեմ տնային խաղում, խաղի 68-րդ րոպեին դուրս գալով փոխարինման։
Դեկտեմբերին ավարտվեց պայմանագիրը «Փյունիկ»ի հետ. Մի քանի ակումբների հետ խոսակցություններից հետո, հունվարին պայմանագիր կապեց Եկատերինբուրգի Ուրալի հետ, հանդես գալով ՌՊԼ-ի Առաջին դիվիզինում։ Պայմանագիրը կնքվել էր 1 տարով։
«Ուրալի» հիմնական կազմում չհայտնվելու պատճառով, Ալեքսանյանը որոշեց փոխել ակումբը։ 2011 թվականի հունվարին Սարանսկի Մորդովիա և սկսեց մարզվել։ Միայն թե, որոշ ժամանակ անց հայտնի դարձավ, որ Ալեքսանյանը գնացել է Երևան և Փյունիկի կազմում ուղևորվել է Կիպրոս՝ ուսումնամարզական հավաքի։. Հետո կնքվեց մեկ տարվա պայմանագիր, որը օգոստոսի վերջերին մոտ դադարեցվեց փոխադարձ համաձայնությամբ։
Օգոստոսի 31-ին «Խիմկին» Ալեքսանյանին ներկայացրեց որպես իր նորեկ։ Պայմանագիրը կնքվեց մինչև 2012 թվականի վերջը։. Հունիսի վերջին Ալեքսանյանը, Եդիգարյանի և Թաթոյանի հետ մեկտեղ լքեց ակումբը։.
Հուլիսի վերջին վերադարձավ ակումբ, կնքելով նոր պայմանագիր։


== Ձեռքբերումներ ==
 «Փյունիկ»
Հայաստանի չեմպիոն։ 2009
Հայաստանի առաջնության արծաթե մեդալակիր։ 2011
Հայաստանի գավաթի հաղթող։ 2009
Հայաստանի Սուպերգավաթի ֆինալիստ։ 2009


== Ընտանիք ==
Հայրը Լևոնն է, մայրը՝ Նունեն, կրտսեր եղբայրը՝ Արթուրը։
Ալեքսանյանի գործակալը Վալերի Հովհաննիսյանն է։


== Ծանոթագրություններ ==


== Արտաքին հղումներ ==
Պրոֆիլը ՀՖՖ-ի պաշտոնական կայքում
Պրոֆիլը footballdatabase.eu կայքում (անգլ.)
Պրոֆիլը soccerway.com կայքում (անգլ.)
Պրոֆիլը Մոսկվայ «Սպարտակի» պաշտոնական կայքում(չաշխատող հղում) (ռուս.)
Շատլե (այլ կիրառումներ)

Շատլե, կարող է վերաբերել՝

Շատլե - Փարիզի առաջին շրջանում և համանուն հրապարակում գտնվող երաժշտական թատրոն
Շատլե - Ֆրանսիայի կանտոն է, գտնվում է Կենտրոն շրջանում
Հեկտոգրաֆ

Հոկտոգրաֆ (< հեկաո... և հունարեն γρά-φω -գրել), բնագրերի և պատկերազարդումների բազմացման պարզագույն տպագրական սարք։ Աշխատանքը հիմնված է սառած ժելատինի շերտի այն հատկության վրա, որ նա ձեռագրի թանաքը կամ մեքենագիր տեքստի ներկը իր վրա է վերցնում և ապա փոխանցում թղթի՝ իրեն սեղմած թերթերին։ Նրանով ստանում են բնագրի մինչև 100 պատճեն։
Bloodrock ’N’ Roll

Bloodrock ’N’ Roll, Bloodrock ամերիկյան խմբի երաժշտական ժողովածուն, հրատարակված 1975 թվականին։


== Ալբոմի մասին ==
Ժողովածուն թողարկվել է խմբի «փլուզումից» հետո (1974)։ Երգերը վերցված են խմբի առաջին երեք ալբեմներից, որոնք ավեի հաջող են ստացվել և խումբը դրանք կատարել է հարդ ռոք ոճով։


== Երգացանկ ==


== Ձայագրության մասնակիցներ ==
Ջիմ Ռաթլեջ - վոկալ, հարվածային գործիքներ
Լի Պիկնես - սոլո-կիթառ
Նիք Թեյլոր - ռիթմ-կիթառ, բեկ-վոկալ
Սթիվ Հիլլ - ստեղնաշարային գործիքներ, բեկ-վոկալ
Էդ Գրանդի - բաս-կիթառ, բեկ-վոկալ
Ռիք Քոբբ - հարվածային գործիքներ


== Ծանոթագրություններ ==


== Արտաքին հղումներ ==
Ալբոմը Discogs կայքում
Հրետանու, ինժեներական զորքերի և կապի ռազմապատմական թանգարան

Հրետանու, ինժեներական զորքերի և կապի ռազմապատմական թանգարան, խորհրդային և ռուսական թանգարան, Լենինգրադ (Սանկտ Պետերբուրգ) քաղաքում։
Լրիվ անվանումը՝ Ռուսաստանի Դաշնության Պաշտպանության նախարարության «Հրետանու, ինժեներական զորքերի և կապի ռազմապատմական թանգարան» արվեստի և մշակույթի դաշնային պետական բյուջետային հաստատություն։


== Պատմություն ==
Ժամանակակից թանգարանի ստեղծման պատմությունը սկիզբ է առնում Ցայգհաուսից (գերմ.՝ Zeughaus - զենքի շենք), որը հիմնադրվել է 1703 թվականին Սանկտ Պետերբուրգում Պետրոս I-ի կողմից։ 1702 թվականին նա հրամանագիր է ստորագրել «հավերժ փառքի հիշատակի համար» ռազմական հուշարձանների հավաքի մասին, իսկ 1703 թվականին կարգադրություն է տվել պատմության համար ականանետի պահպանության մասին։ Այն ձուլվել էր 1605 թվականին թնդանոթային վարպետ Անդրեյ Չոխովի և նրա աշակերտ Պրոնեյ Ֆյոդորովի կողմից և գտնվում էր Մոսկվայի զինանոցում։
1776 թվականից թանգարանը գտնվում էր Լիտեյնի պողոտայում գտնվող զինանոցի շենքում (հետագայում՝ շրջանային դատարանի շենք)։ 1869 թվականից գտնվում է Պետրոպավլովյան ամրոցի ամրաբուրգում։


== Ցուցադրություն ==
Ներկայումս թանգարանի հավաքածուն ներառում է ավելի քան 850 հազար ցուցանմուշ։ Թանգարանի բակում ներկայացված է թնդանոթների, հրետանային ինքնագնաց կայանքների (ACS), հրթիռային համալիրների և տանկերի 200-ից ավելի նմուշ։
Ցուցադրությունը ներառում է 15-րդ դարից մինչև մեր օրերը։
Ի թիվս այլ բաների՝ թանգարանում պահվում են ռուսական և օտարերկրյա ստեղծագործությունների բրոնզե հնագույն գործիքներ (ռազմավար), որոնք առանձնանում են հարուստ նախշերով։ Թանգարանում են նաև վարպետ Անդրեյ Չոխովի թնդանոթներից մի քանիսը։
19-րդ դարի վերջին և 20-րդ դարի սկզբին Բրոքհաուզի և Եֆրոնի հանրագիտական բառարանի էջերում այս թանգարանը նկարագրվել է հետևյալ բառերով․ 

2013 թվականի նոյեմբերի 19-ին թանգարանի տարածքում բացվել է մեծ իշխան Միխայիլ Նիկոլաևիչի կիսանդրին (քանդակագործ՝ Ա․Ա․Ապոլլոնով)։
Թանգարանի բակում՝ շենքից աջ, գտնվում է հուշարձան՝ ի հիշատակ դեկաբրիստների, որոնք 1826 թվականին այդ վայրում մահապատժի են ենթարկվել։


== Պատկերասրահ ==

		
		
		
		


== Տես նաև ==
Ֆինլանդիայի հրետանու թանգարան


== Ծանոթագրություններ ==


== Գրականություն ==
Военно-исторический музей артиллерии, инженерных войск и войск связи. Краткий путеводитель / к. в. н., доц., полк. А. А. Сотников. — 6-е изд., перераб. и доп. — Л.: Военно-историч. музея артилл., инж. войск и войск связи, тип. ВМОЛУА, 1968. — 273 с.
Карганова Г. В. «Кронверк. Кронверкский арсенал Санкт-Петербурга — уникальный памятник военной архитектуры середины XIX века» (рус.) // «Военно-исторический журнал» : журнал. — 2002. — Октябрь (№ 10). — С. 67-72.
Струков Д. П. Артиллерийский исторический музей в Петербурге (рус.) // «Исторический вестник» : журнал. — 1892. — Т. 48. — С. 209-238.


== Արտաքին հղումներ ==
Պաշտոնական կայք
Էջը «Музеи России» կայքում
Միխայիլ Աշվետիա

Միխայիլ Ալեքոյի Աշվետիա (վրաց.՝ მიხეილ ალექსანდრეს ძე აშვეთია, նոյեմբերի 10, 1977(1977-11-10), Քութայիս, Վրացական ԽՍՀ, ԽՍՀՄ), վրացի ֆուտբոլիստ, հարձակվող։


== Կարիերա ==
Քութայիսի ֆուտբոլի սան է։ Իր կարիերան սկսել է տեղի «Տորպեդո» ակումբում։ Հարձակվողի արդյունավետ խաղը, որը Վրաստանի առաջնության 54 խաղերում աչքի էր ընկել 55 խաղում, սկսել է գրավել արտասահմանյան ակումբների սելեկցիոների ուշադրությունը։ Ոչ լիարժեք երեք մրցաշրջանի ընթացքում Աշվետիան երկու անգամ խաղացել է Վլադիկավկազի «Ալանիա» և վրացական «Դինամո» ակումբներում։
Խաղացել է նաև արտասահմանում՝ դանիական «Կոպենհագեն» և գերմանական «Կառլ Ցեյս» ակումբներում։
2007 թվականի ամռանը պայմանագիր է կնքել Ռուսաստանի առաջին դիվիզիոնի «Անժի» ակումբի հետ, բայց սահմանափակումների պատճառով, որ դրել էր ՊՖԼ-ն ակումբի վրա, պաշտոնապես միացել է այդ թիմին 2008 թվականին։ Խփելով 17 գոլ՝ դարձել է տարվա լավագույն ռմբարկու ակումբում։ 2008 թվականի դեկտեմբերի 18-ին լքել է «Անժի» ակումբը պայմանագրի ժամկետն ավարտվելու պատճառով։
2009 թվականի սկզբին եղել է Բառնաուլի «Դինամո» ակումբում, բայց չի կարողացել ամրապնդել իր տեղը ակումբում և օգոստոսի 14-ին տեղափոխվել է «Նիժնի Նովգորոդ» ակումբ։
Հանդես գալով տարբոր առաջնություններում՝ կարողացել է աչքի ընկնել 194 գոլերով։ Վրաստանի հավաքականում անցկացրած 24 հանդիպումներում աչքի է ընկել հինգ գոլով։


== Ձեռքբերումներ ==
Վրաստանի չեմպիոն (3) – 1998, 1999, 2001
Ռուսաստանի չեմպիոն – 2004
Վրաստանի գավաթակիր – 2001
Վրաստանի Սուպերգավաթի դափնեկիր – 1999
Ռուսաստանի սուպերգավաթի դափնեկիր – 2005
Համագործակցության գավաթի դափնեկիր – 2005
Վրաստանի սուպերգավաթի խաղարկության եզրափակչի մասնակից – 1998


== Ծանոթագրություններ ==


== Արտաքին հղումներ ==
Ֆուտբոլիստի էջը Sportbox.ru կայքում
Վիճակագրությունը National Football Teams կայքում(անգլ.)Михаил Ашветия — в барнаульском «Динамо»: эксклюзивное интервью. // amic.ru
Ռոն-Ալպեր

Ռոն-Ալպեր (ֆր.՝ Rhône-Alpes), մարզ Ֆրանսիայի հարավ-արևելքում։ Վարչական կենտրոնը՝ Լիոն։ Բնակչությունը՝ 6 341 160 մարդ (2-րդը՝ մարզերի մեջ)։
Տարածքային բարեփոխման արդյունքում 2016 թվականի հունվարի 1-ին Ռոն-Ալպեր երկրամասը միացել է Օվերն տարածաշրջանին։ Միացյալ երկրամասն ստացել է Օվերն-Ռոն-Ալպեր անվանումը։


== Աշխարհագրություն ==
Ռոն Ալպերի մարզը տեղակայված է Ֆրանսիայի արևելքում։ Հյուսիսում են գտնվում Բուրգունդիա և Ֆրանշ Կոնտե մարզերը, արևմուտքում՝ սահմանակցում է Օվերն, հարավում՝ Լանգեդոկ-Ռուսիլյոն և Պրովանս Ալպեր Լազուր ափ գավառների հետ։ Մարզի արևելքում է գտնվում Ալպերի արևմտյան լանջերը և այստեղով է անցնում Շվեյցարիայի և Իտալիայի միջև սահմանը։ Ամենաբարձր կետը Մոնբլան լեռնագագաթն է՝ ֆրանկոիտալական սահմանին։ Երկրամասի կենտրոնական մասում են գտնվում Ռոն և Սոն գետերի հովիտները։ Նրանց միախառնման կետում է գտնվում Լիոն քաղաքը։ Երկրամասի արևմտյան և հարավարևմտյան մասից է սկսում Կենտրոնական լեռնազանգվածը և հոսում է Արդեշ գետը, որի վրա առաջացել են Եվրոպայում ամենամեծ կիրճերը։


=== Լճեր ===
Մարզում են տեղակայված Ֆրանսիայի ամենամեծ քաղցրահամ լճերը՝ Նանտուա, Բարտրան, Լաֆրե, Պալադրյու, Մոնտենար, Բուա Ֆրանսե, Ագուբելետ, Լակ դյու Բուրժե, Սեն Անդրե, Անսի, Ժնևի լիճ։


== Լեզու ==
Ինչպես և Ֆրանսիայի մնացած մասերում ֆրանսերենը համարվում է երկրամասի միակ պաշտոնական լեզուն։ Մինչև 20-րդ դարի կեսերը մարզում լայնորեն տարածված էր ֆրանկոպրովանսերենը, մինչդեռ հարավում խոսում էին օքսիթերենի տարբեր բարբառներով։ Երկու լեզուներն էլ այժմ քիչ են կիրառվում։


== Վարչական բաժանում ==

Տարածքը՝ 43 698 կմ²
Բնակչությունը՝ 6 341 160 մարդ (2012)
Վարչական կենտրոնը՝ Լիոն
Բնակչության խտությունը՝ 144 մարդ/կմ²
Գործունյա բնակչություն՝ 2 619 918 մարդ
Երկրամասի ՀՆԱ՝ 192 882 մլն եվրո (2013) (9,7%-ը ամբողջ Ֆրանսիայի ՀՆԱ-ից)
Արդյունաբերությունը՝ մեքենաշինություն, մետալուրգիա, քիմիական արդյունաբերություն, մեքենաշինություն
Գյուղատնտեսությունը՝ գինեգործություն, բանջարաբուծություն, հացահատիկի մշակում


== Ծանոթագրություններ ==


== Արտաքին հղումներ ==
Site officiel de la Région Rhône-Alpes (ֆր.)
Rhône-Alpes on Wikivoyage (անգլ.)
Արամայիս Գրիգորյան

Արամայիս Թեմուրի Գրիգորյան (հոկտեմբերի 6, 1965(1965-10-06), Ավշար, Արարատի շրջան, Հայկական ԽՍՀ, ԽՍՀՄ), ՀՀ պետական գործիչ, ՀՀ բնապահպանության նախկին նախարար (2014 թվականի ապրիլ - 2016 թվականի սեպտեմբեր)։


== Կրթություն ==
1988 թվականին ավարտել է Սանկտ Պետերբուրգի (ՌԴ) թեթև արդյունաբերության ինստիտուտը։


== Աշխատանքային գործունեություն ==
1985-1987 թվականներին ծառայել է խորհրդային բանակում։
1987-1988 թթ. աշխատել է Արարատի տրիկոտաժի ֆաբրիկայում որակի գծով ճարտարագետ։
1988-1990 թթ. - ՀԼԿԵՄ Արարատի շրջկոմի կազմակերպական բաժնի վարիչ։
1999-2002 թթ.` Ավշարի գինու գործարանի փոխտնօրեն։
2002-2003 թթ.` Ավշարի գինու գործարանի գլխավոր տնօրեն։


== Պետական և քաղաքական գործունեությունը ==
2003 թվականի մայիսի 25-ին ԱԺ պատգամավոր է ընտրվել թիվ 25 ընտրատարածքից։ Մինչև 2006 թվականի հունիսի 2-ը՝ ՀՀ Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ 2006 թ. հունիսի 2-ից՝ Պաշտպանության, ազգային անվտանգության և ներքին գործերի մշտական հանձնաժողովի նախագահ։
2007 թվականի մայիսի 12-ին ԱԺ պատգամավոր է ընտրվել ՀՅԴ համամասնական ընտրացուցակով։ ՀՅԴ խմբակցության անդամ։
2008 թվականի հունիսի 2-ին Հայաստանի Նախագահի հրամանագրով նշանակվել է Հայաստանի գյուղատնտեսության նախարար։
2009 թ. մայիսի 12-ին ՀՅԴ իշխող կոալիցիայից դուրս գալու կապակցությամբ Հայաստանի Նախագահի հրամանագրով ազատվել է Հայաստանի գյուղատնտեսության նախարարի պաշտոնից։
2013 թվականի հոկտեմբերի 10-ին Հայաստանի Կառավարության որոշմամբ նշանակվել է Հայաստանի Արարատի մարզպետ։
2014 թվականի ապրիլի 30-ին Հայաստանի Կառավարության որոշմամբ ազատվել է Հայաստանի Արարատի մարզպետի պաշտոնից՝ այլ աշխատանքի անցնելու կապակցությամբ։
2014 թվականի ապրիլի 30-ին ՀՀ Նախագահի հրամանագրով նշանակվել է Հայաստանի բնապահպանության նախարար։ Պաշտոնավարել է մինչև 2016 թ․-ը։Անկուսակցական է։


== Ծանոթագրություններ ==
Տյուպինի

Տյուպինի  (ֆր.՝  Tupigny -Pierre-Aigle), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գինիկուր կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02753:


== Բնակչություն ==
2010 թվականի տվյալներով՝ համայնքի բնակչությունը կազմում է 364 մարդ։ 


== Տնտեսություն ==
2010 թվականին համայնքի 218 աշխատունակ (15-64 տարեկան) բնակիչներից 141-ը տնտեսապես ակտիվ էին, 77-ը՝ ոչ ակտիվ (ակտիվության ցուցանիշը կազմել է 64,7 %, 1999 թվականին եղել է66,1 % )։ 141 տնտեսապես ակտիվ բնակիչներից աշխատում էին 122-ը (74 տղամարդ և 48 կին), գործազուրկ էին 19 մարդ (10 տղամարդ և 9կին)։ 77 տնտեսապես ոչ ակտիվ բնակիչներից 14 ը եղել են աշակերտներ կամ ուսանողներ, 33-ը՝ թոշակառուներ, 30-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Տյուպին (ֆր.)
Ռյասինո (այլ կիրառումներ)

Ռյասինո, կարող է վերաբերել՝

Ռյասինո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Ռյասինո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Իսիս Վալվերդե

Իսիս Նաբլե Վալվերդե (պորտ.՝ Ísis Nable Valverde, փետրվարի 17, 1987(1987-02-17), Այուրուոկա, Բրազիլիա), բրազիլացի դերասանուհի։ Հայրը կենսաքիմիկոս է, մայրը՝ փաստաբան։
15 տարեկանում Իսիսը ցանկացել է դառնալ մոդել, սակայն ծնողները արգելել են և նրան ուղարկել են քոլեջ՝ լրագրողի մասնագիտություն ստանալու։ Այդ նույն տարում նրան հրավիրել են Տոկիո մոդելի կարիերայի համար, սակայն ծնողները կրկին արգելել են։ Մեկ տարի անց Իսիսը փախել է տանից և Սան Պաուլո քաղաքում սկսել իր մոդելային կարիերան։
Ուսումնասիրելով թատրոնը, նա փորձել է հայտնվել հեռուստաէկրաններին, 2006 թվականին կայացել է նրա դեբյուտը։ Դերասանուհին աշխատանքի է անցել Ռեդե Գլոբոյում, Գլորիա Պերեսը ձեռք է մեկնել երիտասարդ աղջկան և նրան նկարահանել իր Հնդկաստանի ճանապարհներ (հեռուստասերիալ)ում, որը նրան համաշխարհային ճանաչում է բերել, իսկ 2012 թվականին Բրազիլիայի պողոտա (հեռուստասերիալ)ում մարմնավորելով Սուելենի դերը նա փառքի գագաթնակետին է հասել։


== Մրցանակներ և առաջադրումներ ==


=== Ռեդե Գլոբոյի «Տարվա լավագույնին» մրցանակ ===


== Ծանոթագրություններ ==


== Արտաքին հղումներ ==

Իսիս Վալվերդե Ինստագրամում
Ísis Valverde Internet Movie Database կայքում
Գոցցադինի (այլ կիրառումներ)

Գոցցադինի (իտալ.՝ Gozzadini) - իտալական ազգանուն։ Հայտնի կրողներ՝

Գոցցադինի, Բեթթիզիա (1209-1261) - իտալացի իրավաբան։
Գոցցադինի, Ջովաննի (1810 - 1887) - իտալացի պատմաբան։
Գոցցադինի, Մարկանտոնիո (1574 - 1623) - իտալացի կարդինալ։
Յոն Ջուն Հյոն

Յոն Ջուն Հյոն (հանգըլ՝ 용준형, դեկտեմբերի 19, 1989(1989-12-19), Սեուլ, Հարավային Կորեա), հարավկորեացի երգիչ, դերասան և երգերի հեղինակ։ Համարվում է Beast խմբի գլխավոր ռեփեր։ Նրա իրական անունը Յոն Ջե Սուն է, որը նա փոխել է ընտանեկան հանգամանքներից ելնելով, երբ սովորում էր վեցերորդ դասարանում։ Երաժշտությամբ սկսել է զբաղվել 2007 թվականից, Xing խմբում։ Բայց նա հեռացել է խմբից մինչ առաջնելույթը, պայմանագրի պատճառով, որից ելնելով լեյբլը նրան դատի տվեց։ Ջուն Հյոնը հաղթել է դատում և միացել Cube Entertainment-ին։ Մինչև առաջնելույթը մասնակցել է AJ մենակատարի երկրորդ սինգլի ձայնագրմանը։ Ծնողները դեմ էին նրա երաժշտական գործունեությանը, այնուամենայնիվ Չուն Հյոնն առաջնելույթ է կատարել Beast խմբում 2009 թվականից։


== Գործունեություն ==
Ջուն Հյոնը մասնակցել է երգչուհի Հյոնաի «Change» սոլո ալբոմի ձայնագրությանը։ Նա մասնակցել է 4minute խմբի «Who’s Next? երգի ռեփի գրման և կատարման աշխատանքներին։ G.NA երգչուհու «I’ll Back Off So You Can Live Better» երգում կատարել է ռեփի մասը։ 2010 թվականին Յոն Ջուն Հյոնը, Hyuna Outsider, Verbal Jint, Ssangchu из Mighty Mouth, Vasco և Zico հետ միասին թողարկել են «Faddy Robot Foundation» ալբոմը։ Ալբոմի վաճառքից ստացված շահույթը տրամադրել են բարեգործության։ Ջուն Հյոնը երգեր է գրել այնպիսի արտիստների համար ինչպիսիք են՝ Young Jee, Navi, Wheesung, Kim Wan Sun, ALi, Baek Jiyoung։ Նաև ելույթ է ունեցել M&D խմբի «Close Your Mouth» երգով, Hongki և Jonghun FT Island-ից, Simon D Supreme Team-ից, և Jia Miss A-ից հետ։ Տեսահոլովակը թողարկվել է 2011 թվականի հունիսի 20-ին։ 2012 թվականի փետրվարի 3-ին Ջուն Հյոնը համերգ է ունեցել և կատարել է «Living Without You» երգը։ Խմբի կոմպոզիտոր և պրոդյուսերը դարձավ Կիմ Տե Ջուն 2012 թվականին։
2012 թվականի նոյեմբերի 26-ին, Յո Սոբը որպես մենակատար առաջնելույթ է կատարել The First Collage» մինի-ալբոմով, որի պրոդյուսերը Ջուն Հյոն էր։
2013 թվականի Brave Entertainment ընկերության պրոդյուսերները ստեղծել են «Absurd» խումբը, որի մասնակիցները դարձել են՝ Ջուն Հյոնը Beast-ից, LE-ն EXID-ից և FeelDogը Big Star-ից։
Բոլոր 8 երգերի հեղինակները Ջուն Հյոնը և Կիմ Տե Ջունն են։


== Դերասանական գործակալություն ==
Նկարահանվել է Գուրու դորամայի 3-րդ եթերաշրջանում։ 2013 թվականին նկարահանվել է M.Net ալիքի «Մոնսթար» դորամայում։


== Ծանոթագրություններ ==


== Արտաքին հղումներ ==
twitter.com
instagram.com
Սոնյա Կովաչ

Սոնյա Կովաչ (խորվաթերեն՝ Sonja Kovač, հունիսի 19, 1984(1984-06-19), Բելովար, Խորվաթիա),  ժամանակակից խորվաթ դերասանուհի, մոդել, երգչուհի


== Կենսագրություն ==
Սոնյա Կովաչը լայն ճանաչման է արժանացել առաջին հերթին «Հավերժական հարևաններ» («Zauvijek susjedi») և «Ամուսնական ջրեր» («Bračne vode») հեռուստատեսային հումորիստական սերիալներում իր տպավորիչ դերակատարումների շնորհիվ։ Նորաձևության գործակալությունը, որտեղ աշխատում էր Սոնյան, նրան ուղարկել է քասթինգի՝ «Հավերժական հարևաններ» սերիալում երկրորդ պլանի դեր կատարելու նկատառումով, այնինչ նրան գլխավոր դերի համար են ընտրել։ Սերիալներում նկարահանվելու հետ մեկտեղ Սոնյան գովազդային մի քանի հոլովականեր է նկարահանել։ Բացի այդ, դրսևորել է իրեն որպես շնորհալի երգչուհի։ Երգել է Turbo Limach Show-ում, մանկական տոնական հեռուստահաղորդումներում։ 2008 թվականին տեսաձայնագրել է իր առաջին երաժշտական հոլովակը՝ Više nisi moj խորագրով։ 2009 թվականին հանդես է եկել Farma ռեալիթի շոուի երկրորդ տարեշրջանում, մասնակցել «Պար՝ աստղերի հետ» հեռուստաշոուին։ Այս ամենի հետ մեկտեղ՝ սիրում է պարել. լատինաամերիկյան պարեր է սովորել։


== Ֆիլմագրություն ==


=== Հեռուստադերեր ===


== Ծանոթագրություններ ==


== Արտաքին հղումներ ==
Սոնյա Կովաչ Internet Movie Database կայքում
Խեներալ Գուեմես (Սալտա)

Դեպարտամենտ Խեներալ Գուեմես (Սալտա) (իսպ.՝ Departamento de General Güemes), դեպարտամենտ Արգենտինայում, Սալտա պրովինցիայի կազմում։ Տարածքը՝ 2365 կմ2։ Բնակչությունը՝ 42,3 հազար մարդ։ Բնակչության խտությունը՝ 17,9 մարդ/կմ2։ Վարչական կենտրոնը Խեներալ Գուեմեսն է։ Իսկ վարչությունը և նրա վարչական կենտրոնը կոչվել է ի պատիվ գլխավոր Մարտին Միգել դե Գուեմեսի (1785-1821)։


== Աշխարհագրություն ==
Դեպարտամենտը գտնվում է Սալտա պրովինցիայի կենտրոնում։ Սահմանակից է՝

հյուսիսում՝ Խուխույ պրովինցիային,
արևելքում՝ Անտա դեպարտամենտին,
հարավում՝ Մենտան դեպարտամենտին,
հարավ-արևմուտքում՝ Սալտա դեպարտամենտին
հյուսիս-արևմուտքում՝ Լա Կալդերա դեպարտամենտին


== Խոշորագույն բնակավայրեր ==
Խաչատուր Մարտիրոսյան (նկարիչ)

Խաչատուր Ռուբիկի Մարտիրոսյան (հոկտեմբերի 8, 1957(1957-10-08), Երևան, Հայկական ԽՍՀ, ԽՍՀՄ), հայ նկարիչ։


== Կենսագրություն ==
1977 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1988 թվականին՝ Երևանի գեղարվեստի ինստիտուտը։

1999 թվականից Հայաստանի նկարիչների միության անդամ է, Ֆրանսիայի անկախ արվեստագետների միության անդամ։
Մարտիրոսյանի աշխատանքների մեծ մասը գտնվում են Հայաստանի, Ֆրանսիայի, Միացյալ Թագավորության, Գերմանիայի, Ռուսաստանի, Բուլղարիայի, Կանադայի, Լիբանանի, Իսրայելի և ԱՄՆ-ի հավաքածուներում։


== Ցուցահանդեսներ ==


==== Անհատական ցուցահանդեսներ ====
1997 Հայաստանի ազգային պատկերասրահ, Երևան
2001 Գավարտ պատկերասրահ, Փարիզ
2002 Ակադեմիայի պատկերասրահ, Երևան
2003 «Ֆասադ» պատկերասրահ, Փարիզ
2007 «Գաբոն» արվեստի պատկերասրահ, Երևան
2008 «2-րդ հարկ Արվեստի պատկերասրահ», Մոնրեալ


==== Խմբակային ցուցահանդեսներ ====
1992 Դոտ Սալե 16 հյուրանոցում, Ֆրանսիա
1992 «Անկախների սրահում», Փարիզ, Ֆրանսիա
1993 Արվեստի պատկերասրահ, Ժնև
1993 հայ չորս նկարիչների ցուցահանդես Օրատորի թանգարանում, Մոնրեալ
2002-2005 «Պեշլիմաջյան փաստաբանների գրասենյակ», Փարիզ
2005 Վերածննդի արվեստի պատկերասրահ, Ֆլորենցիա
2006 Գերմանիա
2013 «Ոսկե դար» պատկերասրահ, Երևան
2014 «Հետ ուղղահավատ վերացականություն», Կալենց թանգարան (համադրող՝ Արա Հայթայան)
2015 «Գույնից իդեա-իդեայից գույն», Երևանի ժամանակակից արվեստի թանգարան


== Ծանոթագրություններ ==
(1413) Ռուկարիե

(1413) Ռուկարիե (անգլ.՝ Roucarie), աստերոիդ աստերոիդների հիմնական գոտում։ Հայտնաբերվել է 1937 թվականի փետրվարի 12-ին Լուի Բոյերի կողմից Ալժիրում։
Միջին հեռավորությունը Արեգակից կազմում է 3,021882 ա. մ., առավելագույնը մոտենում է 2,8324 ա. մ. հեռավորության վրա և հեռանում 3,2114 ա. մ.։ Արեգակի շուրջ մեկ ամբողջական պտույտ է կատարում 1918,73 երկրային օրվա ընթացքում, իր ուղեծրով շարժվելով միջինում 0,187624 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1413) Ռուկարիե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մահվան վախ

Մահվան վախ (տանատոֆոբիա), անհանգստություն, որը պայմանավորված է մահվան, գոյության դադարեցման մասին (քո կամ քո մտերիմների) մտքերով։ (Մահվան վախը), մահվան տագնապը տարբերվում է նեկրոֆոբիայից, որն իրենից ներկայացնում է հատուկ վախ մահացած կամ մահացող մարդկանց և/կամ նրանց հետ կապված իրերի հանդեպ (դագաղներ, գերեզմաններ)՝ լինելով մահացածների կամ մահամերձ մարդկանց հանդեպ, այլ ոչ թե իր մահվան հանդեպ վախ։
Բացի դրանից, նման կպչուն մտքերը կարող են հաճախ առաջանալ մահվան հետ սերտ շփումից (օրինակ՝ մոտ բարեկամների), որոնք կարող են խախտել մարդու բնական գործունեությունը և հենց դրա համար էլ պահանջում են հոգեբանի միջամտություն։
Մահվան վախը տարեց, մահվան շեմին գտնվող մարդկանց մոտ կարող է առիթ հանդիսանալ եսի ամբողջականության խաթարմանը, քանի որ նման մարդիկ, զգալով մոտալուտ վախճանը, փորձում են գտնել իրենց գոյության ինչ-որ (թեկուզ երևակայական) ընդլայնում։ Հոգեվարքի զգայապատրանքները, տեսիլքների ի հայտ գալը նրանց համար ծառայում է կրոնական հավատի հայեցակետի և անդրշիրիմյան կյանքի հաստատում։
Շատերը մահվան վախը համարում են մարդկային գոյության հիմնական դրդիչ խթան և սեփական կյանքի մոտիվացիա։ Մասնավորապես դա վերաբերում է կրոնին, փիլիսոփայությանը, գիտությանը և գրականությանը  (որպես իր անունը հավերժացնելու ձգտում)։ Սկզբունքորեն կպչուն մահվան վախը ախտորոշվում է որպես հիվանդություն և որոշ դեպքերում այն ստիպում է շատերին փախչել մարտի դաշտից, այրվող շինությունից և այլն։ Նման խուճապային երևույթները չեն նպաստում գոյատևմանը։ Դա վերաբերում է նաև կրոնին  (Աստծո սահմանած կարգերին հարմարվելը կամ անդրշիրիմյան գոյությունը) և փիլիսոփայությանը (ճնշում գիտակցության մակարդակի վրա), նաև նույնիսկ մահը որպես հեռուև բացառիկ քողարկող զանգվածային տեղեկատվության աղբյուրներին (ավիավթարներ, թունավորումներ, ահաբեկչություններ, համաճարակներ․ այն դեպքում, երբ ավելի շատ մարդիկ մահանում են ավտովթարներից)։
Այսպիսով, մահվան վախը, որը տեղի է ունենում մահվան իսկության գիտակցության հետևանքով, դեռևս սեռական հասունացման տարիքում, հնարավորինս խորանում է, այնպես, որ մարդիկ գիտակցում են, որ դրա իրականությունն իրենց համար կյանքի շատ փոքր մասն է։ Ոչ բոլոր հասարակություններն են կառուցված (և եղել են կառուցված) այս ձևով․ բուդդիզմում մահվան նախապատրաստվելը համարվել է մարդու ամենակարևոր գործը, բուսիդոյում մահը, որի վտանգը ուղեկցում է սամուրային ողջ կյանքի ընթացքում, դադարում է նրա վախը լինելուց։ Սակայն ժամանակակից հասարակությունում մահվան վախը շարունակում է ենթագիտակցորեն գործել՝ ընդհուպ մինչև դրա գոյության մերժումը։


== Տես նաև ==
Վախ
Մահ
Անմահություն
Վախճանաբանություն
Հավիտենական կյանք


== Ծանոթագրություններ ==


== Գրականություն ==
Ильясов Ф. Н. Феномен страха смерти в современном обществе // Социологические исследования. — 2010. — № 9. — С. 80—86.
Робинсон К. Состояние сознания в процессе смерти: научно-медицинский и буддистский подходы // Религиоведение (журнал). — 2007. — № 3. — С. 168—187. — ISSN 2072-8662. Архивировано из первоисточника 23 Մայիսի 2013.


== Արտաքին հղոմներ ==
А. Б. Холмогорова, «Страх смерти: культуральные источники и способы психологической работы»
Алёна Солнцева (2017-04-15)։ «О том, как человек справляется со страхом смерти»։ Gazeta.ru։ Վերցված է 2017-04-15
Հնդկացորենով ապուր

Հնդկացորենով ապուր, ուկրաինական և բելառուսական խոհանոցների ավանդական ուտեստ, որը պատրաստվում է մսի արգանակով, կամ տավարի մսի, կամ խոզի մսի արգանակով, որին ավելացվում է հնդկացորենը։
Բելառուսական խոհանոցում ապուրին ավելացվում էր կաթ, և ուտեստը կոչվում էր «սպիտակ ուտեստ»։ Քանի որ Բուլղարիայում կովերը քիչ էին կաթ տալիս, այս ուտեստը հիմնականում պատրաստվում էր ամռանը։ Ապուրը պատրաստվում է հիվանդանոցներում, հոսպիտալներում, դաշտային խոհանոցում։


== Պատրաստման եղանակ ==
Արգանակը եփվում է խոզի կրծքամսից, սոխից և դափնու տերևից։ Երբ արդեն արգանակը պատրաստ է լինում, ավելացվում է հնդկացորենը, հետո՝ կարտոֆիլը։ Մինչ եփվում է արգանակը, բուսական յուղով տապակում են գազարը և գլուխ սոխը։ Առանձին կտրատում են կանաչին՝ սամիթը և մաղադանոսը։ Ապուրի եփվելու վերջում ավելացնում են սխտոր և սև պղպղեղ։ Լցնում են տապակված սոխն ու գազարը, նաև կանաչին, իսկ աղը լցվում է ըստ ճաշակի։
Ապուրը կարելի է պատրաստել առանց մսի, այսպես կոչված բուսական տարբերակով, օրինակ լոլիկով և խմորագնդիկներով։


== Ծանոթագրություններ ==


== Գրականություն ==
Молчанова Л.А. Материальная культура белорусов. — Наука и техника,, 1968.
Булах Гаджиев Буйнакск в истории и легендах. — Дагестанское книжное изд-во, 1961. — С. 138.
Сенявская Е.С. Человек на войне: историко-психологические очерки. — Институт российской истории РАН, 1997.
Братушева А., Савинова Н. Вегетарианские блюда. — ЛитРес, 2017. — ISBN 9785457357266
Իզոլա Դովարեզե

Իզոլա Դովարեզե (իտալերեն՝ Isola Dovarese ), կոմունա Իտալիայում։ Գտնվում է Լոմբարդիա մարզի Կրեմոնա գավառում։ Բնակչությունը կազմում է 1241 մարդ (2008 թվական), բնակչության խտությունը 138 մարդ/կմ² է։ Զբաղեցնում է 9 կմ² մակերես։ Փոստային ինդեքս՝ 26034, հեռախոսային կոդ՝ 0375:


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0375 946042
Էլեկտրոնային փոստ՝ dovara@tin.it
Պաշտոնական կայք՝ http://www.comune.isoladovarese.cr.it/


== Արտաքին հղումներ ==
Պաշտոնական կայք
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սթենլի լեռ

Սթենլի (ֆր.՝ Mont Stanley), լեռ Աֆրիկայում, Ռուվենզորի լեռնազանգվածի մաս։ Գտնվում է Կոնգոյի դեմոկրատական հանրապետության և Ուգանդայի սահմանին։ Աֆրիկայի երրորդ ամենաբարձր լեռն է։ Բարձրությամբ զիջում է միայն Կիլիմանջարոյին և Քենիային։
Լեռն անվանակոչվել է հետախույզ և լրագրող սըր Հենրի Մորտոն Սթենլի անունով։ Գտնվում է Կոնգոյի դեմոկրատական հանրապետության և Ուգանդայի սահմանին։ Սթենլին համարվում է այս երկրների ամենաբարձր լեռը։ Մորթոն-Սթենլի լեռը բաղկացած է մի քանի գագաթներից, որոնցից երեքը՝ Մարգարիտան (5,109 մ), Ալեքսանդրան (5,091 մ), Ալբերտը (5,087 մ) գտնվում են ծովի մակերևույթից 5 կիլոմետր բարձրության վրա։ Բարձրությամբ Աֆրիկայի երրորդ ամենամեծ լեռն է Կիլիմանջարոյից (5,895մ) և Քենիայից (5,199մ) հետո։
Երկրաբանորեն, Ռուվենզորի լեռնազանգվածի նման, Սթենլի լեռը նույնպես բաղկացած են բյուրեղային ապարներից։ 1906 թվականին առաջին անգամ իր արշավախմբով լեռան գագաթ է բարձրացել իտալացի լեռնագնաց արքայազն Լուիջի Ամադեոն։ Առաջին  ամենաբարձր գագաթը, նա անվանել է Մարգարիտա՝ ի պատիվ Իտալիայի թագուհի Մարգարիտա Սավոյացու։ 
Լեռան 2600 մետր բարձրության վրա տարածվում են արևադարձային անտառները, ավելի բարձր՝ հանդիպում է եղեգնի և հավամրգու թփուտներ, 3800 մետր բարձր բարձրություններում՝ ալպյան մարգագետիններ, 4000 մետրից բարձր՝ մամուռներ և քարաքոսեր։ Լեռը մոտ է գտնվում հասարակածին, գագաթները ծածկված են սառցադաշտերով, որոնց տարածքը տարեցտարի նվազում է։
Լեռան բուսական և կենդանական աշխարհը եզակի է։ Սթենլի լեռը կազմում է Ռուվենզորի ազգային պարկի մի մասը, որը 1994 թվականից գտնվում է ՅՈՒՆԵՍԿՕ-ի համաշխարհային ժառանգության ցանկում։


== Ծանոթագրություններ ==
Սոցիալիստ-հեղափոխականների կուսակցություն (Հայաստան)

Սոցիալիստ-հեղափոխականների կուսակցությունը Հայաստանում (ռուս.՝ Партия социалистов-революционеров в Армении), պաշտոնական անունը՝ Սոցիալիստ-հեղափոխականների կուսակցության հայկական կազմակերպություն (ռուս.՝ Армянская организация партии социалистов-революционеров), քաղաքական կուսակցություն Հայաստանի Առաջին Հանրապետությունում, Սոցիալիստ-հեղափոխականների կուսակցության Հայաստանի մասնաճյուղը։ Հիմնադրվել է 1907 թվականին՝ Հայ Յեղափոխական Դաշնակցության նախկին անդամներ Լևոն Աթաբեկյանի և Արսեն Ամիրյանի կողմից։ Մինչև Հայաստանի խորհրդայնացումը հանդիսացել է երկրորդ ամենամեծ կուսակցությունը Դաշնակցությունից հետո։ 1919 թվականից մինչև լուծարումը կուսակցության պաշտոնաթերթն էր Թիֆլիսում հրատարակվող «Տրուդովոյե զնամյա» (ռուս.՝ Трудовое знамия, թարգմ. Աշխատանքային դրոշակ) թերթը։
1918 թվայանին կուսակցությունը մաս է կազմել նորանկախ Հայաստանի Ազգային Ժողովին՝ ստանալով 6 պատգամավորական մանդատ։ Սոցիալ-հեղափոխականները հրաժարվում են միանալ Հայ Յեղափոխական Դաշնակցություն-Հայ ժողովրդական կուսակցություն կոալիցիային, որը հիմնվեց նոյեմբերի 4-ին, ու հռչակում են իրենց ընդդիմություն։
1919 թվականին անցկացված առաջին խորհրդարանական ընտրությունների արդյունքում՝ հունիսի 4-ին կազմավորված երկրորդ գումարման Ազգային Ժողովի մեջ Սոցիալիստ-հեղափոխականները ստանում են 4 պատգամավորական մանդատ։
1920 թվականի նոյեմբերի 24-ին ներկայացվում է Սիմոն Վրացյանի գլխավորած նոր կառավարությունը, ըստ որի կուսակցության առաջնորդ Արշամ Խոնդկարյանը նշանակվում է հաղորդակցության, իսկ Վահան Մինախորյանը կրթության նախարար։ Չնայած ՀՅԴ-ի հետ մշտական անհամաձայնություններին՝ երկու կուսակցությունները կոալիցիա կազմեցին, որը սակայն տևեց ընդամենը 9 օր և ավարտվեց Հայաստանում Խորհրդային կարգերի հաստատմամբ։ 1921 թվականին, կուսակցությունը սատարեց Փետրվարյան ապստամբությունը։ «Հայրենիքի փրկության կոմիտեի» մեջ ընդգրկվեցին կուսակցության առաջնորդներ Արշամ Խոնդկարյանը և Վահան Մինախորյանը։ Ապստամբության պարտությունից հետո նրանք լքեցին Հայաստանը և կուսակցությունը լուծարվեց։ Կուսակցության որոշ անդամներ անդամակցեցին Հայաստանի կոմունիստական կուսակցությանը։


== Ծանոթագրություններ ==


== Գրականություն ==
The Republic of Armenia։ The first year, 1918-1919 By Richard G. Hovannisian; ISBN 0520018052
Ֆլասա

Ֆլասա՝ (իսպ.՝ Flassá, բասկ.՝ Flaça, կատ.՝ Flaçà)։ Մունիցիպալիտետ Իսպանիայի, մտնում է Ժիրոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Ժիրոնես շրջանում։ Նրա տարածքը գրավում է  6,67 կմ², իսկ բնակչությունը կազմում է 1070 մարդ (2010 թվականի համաձայն)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
Էջմիածին (պար)

Անվան այլ կիրառումների համար տե՛ս՝ Էջմիածին (այլ կիրառումներ)Էջմիածին, հայկական պար, որը Կարինի պարանմուշներից է և պատկանում է կլոր պարերի «ետ ու առաջ» տեսակին։


== Խորհուրդը ==
Պարը շատ հին է։ Ձեռքերը վեր պարզած բռնելու ձևը համեմատում են եկեղեցու գմբեթի հետ, սակայն այն, ըստ երևույթին, հեթանոսական ծագում ունի, և վեր պարզած ձեռքերը հիշեցնում են Ձոն Արևին։


== Պարային քայլերը ==
Պարն ունի երեք մաս․ առաջին մասը ետ ու առաջ է, երկրորդը՝ աջ ու հավասար, երրորդը՝ տեղում։ Մեղեդին նույնպես կարելի է տարանջատել երեք մասի, որը նաև համընկնում է պարաքայլերի հետ։ Պարում են խառը, ձեռքերը ափ-ափի, արմունկները՝ դեպի վեր ծալած, դաստակները՝ գլխի, իսկ արմունկները՝ կրծքի մակարդակին։ Պարի տեմպը միջին արագության է, ռիթմը՝ հավասարաչափ։
Պարի առաջին մասում ետ ու առաջ շարժումը կատարվում է անկյունագծով աջ ու առաջ՝ խորը խոնարհումներով, որոնք ժողովուրդը մեկնաբանում է իբրև խոնարհում Մայր Խորանի առջև, սակայն շարժումների բնույթը կարծես թե ավելի արևապաշտական է։ Աջ ու առաջ և ապա ձախ ու ետ շարժումներով պարաշրջանը նախ փոքրանում, ապա վերադառնում է իր նախկին դիրքին։ Ըստ ազգագրագետ-պարագետ Սրբուհի Լիսիցյանի՝ փակ պարաշրջանը խորհրդանշում է արևի սկավառակը, իսկ շրջանագծի փոքրացումը՝ արևի մայրամուտը, նաև մահը։ Առաջին մասի խոնարհումների ժամանակ ձեռքերը շրջանագիծ-պարաշրջանից դեպի դուրս են բացվում, և պարաշրջանի հատակագիծն այդ պահին հիշեցնում է արևի սկավառակ՝ նրանից ծագող ճառագայթներով, այսինքն՝ շրջանից դեպի դուրս բացվող ձեռքերով։
Երկրորդ մասում՝ վեց աջ և վեց ձախ գնացող շարժումները կատարվում են հարթ հետագծով և փոքր խոնարհումներով, որոնք այժմ խորանից աջ և ձախ (6-6) գտնվող 12 առաքյալների պատկերների առջև խոնարհումներն են։ Ենթադրվում է, որ նախաքրիստոնեական շրջանում այդ շարժումները խորհրդանշել են 12 համաստեղությունները՝ կենդանակերպերը։
Երրորդ մասում՝ տեղում կատարվող շարժումներով հատվածը կրկին արևապաշտական խորհուրդ է կրում։ Վերև պարզած ձեռքերը մի կողմից արևի ձոնի շարժումներ են խորհրդանշում, մյուս կողմից բոցկլտացող կրակ են հիշեցնում։ Ամբողջ պարաձևի ընթացքում, թե՛ աջ, թե՛ ձախ գնացող շարժումների ժամանակ աջ ոտքը կես քայլ առաջ է մնում ձախից և մշտապես գտնվում է պարաշրջանի մեջ, իսկ ձախը՝ յուրաքանչյուր պարաքայլին, ասես շրջանից վանվելով, տարվում է դեպի դուրս։ Հիշենք, որ պարի կլոր հատակագիծը, բացի արևի սկավառակից, նաև կյանքի շրջանն ու տվյալ հասարակության ամբողջականությունն է խորհրդանշում։ Եվ քանի որ աջը հաջողության խորհրդանիշն է, իսկ ձախը՝ ձախորդության և մահվան, ապա կարելի է եզրակացնել, որ պարի ընթացքում աջը, այսինքն՝ հաջողությունը պահվում է համայնքի, հասարակության ներսում՝ փորձելով մոգական ուժերի միջոցով համայնքին հաջողություն ապահովել, իսկ ձախը՝ ձախորդությունը, թարսությունը, ամեն քայլի հետ վանվում է համայնքից, հասարակությունից դուրս։


== Ծանոթագրություններ ==


== Արտաքին հղումներ ==
Էջմիածին պարը «Կարին» համույթի կատարմամբ
Ուսուցողական հոլովակ
Հելգա Անկեր

Հելգա Կատրին Անկեր (դան․՝ Helga Ancherօգոստոսի 19, 1883(1883-08-19)[…], Սկագեն, Frederikshavn Municipality, Հյուսիսային Դանիա տարածաշրջան, Դանիա - մարտի 18, 1964(1964-03-18), Սկագեն, Frederikshavn Municipality, Հյուսիսային Դանիա տարածաշրջան, Դանիա), դանիացի նկարչուհի։ Աննի և Միքայել Անկերի աղջիկը, ով սերտորեն կապված է եղել Սկագենյան կերպարվեստի դպրոցի նկարիչների հետ։ Նրա նկարների մեծ մասում պատկերված են նրա ընտանիքի անդամները, սկագենցի  ընկերները և Սկագենի բնապատկերները։


== Կենսագրություն ==
Հելգա Կատրին Անկերը ծնվել է 1883 թվականի օգոստոսի 19-ին Սկագենում։ Հելգա Անկերը Յուտլանդիայում գտնվող նկարիչների գաղութի անդամներ Աննի և Միքայել Անկերների դուստրն էր։
Հելգան սովորել է Կոպենհագենի արվեստի դպրոցում։ 1901 թվականին նա ընդունվել է Դանիայի գեղարվեստի թագավորական ակադեմիա, որտեղ մինչև 1904 թվականը նրան նկարչական դասեր են տվել մանկական ուսուցիչներ և նկարիչներ Վակդեմարա Իրմինգերան և Վիգո Յոհանսեն։ 1909 թվականից մինչև 1910 թվականը սովորել է Փարիզում՝ Լյուսեն Սիմոնի և Էմիլ-Ռենե Մենարայի դպրոցում։
Անկերի նկարներում հիմնականում պատկերված են նրա հարազատները և ընկերները, շրջակա միջավայրը։ Նա ստեղծագործել է դիմանկարների և բնանկարների ժանրում, հատկապես կենտրոնացել է գիշերային և աշնանային բնապատկերներին։ Ինչպես նրա ժամանակակիցներից շատերը, նա նույնպես նկարել է նկարներ գրական սյուժեներից, օպերայից և բալետներից։ Նրա որոշ անիմալիստական նկարներ նկարված են իմպրեսիոնիզմի ոճով։
Նկարչուհին երբեք ամուսնացած չի եղել և չի ունեցել երեխաներ։ Հելգա Կատրին Անկերը մահացել է 1964 թվականի մարտի 18-ին Սկագենում։ Հելգա Կատրին Անկերը կտակել է իր տունը որպես թանգարան օգտագործել, և1967 թվականին տունը բացվել է որպես Աննի և Միքայել Անկերի թանգարան, որտեղ գտնվում է Անկերների աշխատանքների մեծ հավաքածուն։ Հելգա Անկերի աշխատանքները ներկայացված են Գյոթեբորգի գեղարվեստի թանգարանում, առանձին հավաքածուներում։


== Պատկերասրահ ==

		
		
		
		


== Ծանոթագրություններ ==
Յայջի (Ջուղայի շրջան)

Անվան այլ կիրառումների համար տե՛ս՝ Յայջի (այլ կիրառումներ)Յայջի (ադրբ.՝ Yaycı), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։


== Ավանդություն ==
Թշնամիների հարձակման ժամանակ Որոտանի ձորերի բնակիչները ամրանում են Լծեն գյուղի ժայռերում։ Երկար ամիսներ տևող պաշարման ընթացքում սպառվում է պաշարվածների աղը։ Մի երիտասարդ որսորդ հանձն է առնում գնալ Շենհեր աղի։ Անտառի մեջ հանդիպում է Յայջիկ անունով կիսավայրենի մի աղջկա, որը տեսնելով որսորդին, փախչում է։
Աղը Լծեն հասցնելուց հետո, որսորդը նորից գնում է Յայջիկի հետևից։ Գտնելով նրան ամուսնանում է հետը և կիրճի խորքից բարձրանալով լեռան կատարը, տուն է հիմնում, ընտանիք կազմում։ Ժամանակ անց, որսորդը նեղվելով թշնամիներից, գերդաստանով իջնում է ձորը, թաքնվում անմատչելի տեղերում և այնտեղ գյուղ հիմնում, որը անտառաբնակ աղջկա անունով կոչվում է Յայջի։


== Ծանոթագրություններ ==
Թրոտլեն շրջան (Ջորջիա)

Թրոտլեն շրջան (անգլ.՝ Treutlen County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 521 կմ² է, բնակչությունը՝ 6.854 մարդ (2010 թ. տվյալներով)։ Շրջկենտրոնն է Սոպերտոն բնակավայրը։ Կազմավորվել է 1917 թ.։
Սերգեյ Լազո

Սերգեյ Գեորգիևիչ Լազո (փետրվարի 23 (մարտի 7), 1894, Piatra, Orhei District, Օրգեևի գավառ, Բեսարաբյան գուբերնիա, Ռուսական կայսրություն - մայիս 1920, Lazo, Ռուսաստան), Ռուսաստանի քաղաքացիական պատերազմի մասնակից, ԽՄԿԿ անդամ (1918)։
Սովորել է Պետերբուրգի տեխնոլոգիական ինստիտուտում, ապա Մոսկվայի համալսարանի ֆիզիկամաթեմատիկական ֆակուլտետում։ 1916 թվականին զորակոչվել է բանակ, որտեղ ծավալել է հեղափոխական գործունեություն։ 1917 թվականին ընտրվել է Սովետների համասիբիրական առաջին համագումարի պատգամավոր։
1918 թվականի սկզբից՝ Ցենտրոսիբիրի անդամ, Անդրբայկալյան ռազմաճակատի հրամանատար։ Ղեկավարել է Գ. Սեմյոնովի սպիտակգվարդիական բանդաների ջախջախումը։ 1920 թվականի հունվարին, երբ Պրիմորիեում տապալվեց սպիտակգվարդիական իշխանությունը, Լազոն նշանակվեց Ռազմահեղափոխական խորհրդի և ՌԿ(բ)կ ԿԿ-ի Հեռավորարևելյան բյուրոյի անդամ։ Ապրիլի 4-5-ին, իշխանությունը Վլադիվոստոկում ճապոնացիներին անցնելուց հետո, Լազոն և Ռազմահեղափոխական խորհրդի մյուս անդամները ձերբակալվեցին։ Լազոյին և նրա երկու զինակիցներին, խոշտանգելուց հետո, այրեցին շոգեքարշի հնոցում։


== Ծանոթագրություններ ==
Թրեյ Սոնգզ

Թրեմեյն Ալդոն Նևերսոն (անգլ.՝ Tremaine Aldon Neverson, նոյեմբերի 28, 1984(1984-11-28), Փիթսբուրգ, Վիրջինիա, ԱՄՆ), ամերիկացի երգիչ, երգերի հեղինակ, դերասան և ռեփեր, ով ավելի հայտնի է Թրեյ Սոնգզ (անգլ.՝ Trey Songz) բեմական կեղծանվամբ։ Իր դեբյուտային՝ «I Gotta Make It» ստուդիական ալբոմը նա թողարկել է 2005 թվականին, իսկ «Trey Day» կոչվող նրա երկրորդ ալբոմը թողարկվել է 2007 թվականներին։ 2009 թվականին լույս է տեսնում նրա երրորդ ալբոմը, որը կոչվում է «Ready», իսկ 2010 թվականի սեպտեմբերի 14-ին «Passion, Pain & Pleasure» անվանումը կրող չորրորդ ստուդիական ալբոմը։ «Chapter V» կոչվող ալբոմը թողարկվում է 2012 թվականի օգոստոսի 21-ին և դառնում է նրա թվով հինգերորդ ալբոմը։ 2014 թվականի հուլիսի 1-ին նա թողարկում է իր «Trigga» կոչվող վեցերորդ ստուդիական ալբոմը։


== Վաղ կյանք ==
Թրեմեյն Ալդոն Նևերսոնը ծնվել է 1984 թվականի նոյեմբերի 28-ին, Վիրջինիա նահանգի Պիտերսբուրգ քաղաքում։ Նրա մայրը՝ Էփրիլ Թաքերը, 17 տարեկան է եղել երբ նա ծնվել է։ Թրեյը ի սկզբանե չի ունեցել ձգտում երաժշտության հանդեպ, ասելով, որ երգեցողությունը իր համար չէ, մինչև մյուսները սկսել նկատել, որ նա ունի լավ ձայնային տվյալներ։ Նա սկզբում միայն երգել է ընտանիքի և ընկերների քաջալերանքով, սակայն երբ 15 տարեկանում հանդիպում է երաժշտական պրոդյուսեր Թրոյ Թեյլորին, սկսում է ավելի լուրջ վերաբերվել երաժշտությանը։ 2002 թվականին նա ավարտում է Պիտերսբուրգի ավագ դպրոցը, իսկ 2003 թվականին տեղափոխվում է Նյու Ջերսի, որտեղ Թրոյ Թեյլորի օգնությամբ ստորագրում է պայմանագիր Atlantic Records ձայնագրման լեյբլի հետ և սկսում է ձայնագրել իր սեփական երաժշտությունը։


== Կատարողական արվեստ ==


=== Ոգեշնչող արտիստներ ===
Տարբեր հարցազրույցներում Թրեյ Սոնգզը նշել է, որ դեռ երիտասարդ տարիքից նա ռեփեր Ջեյ Զին համարել է իրեն ամենաշատը ոգեշնչող կատարողներից մեկը։ Ըստ նրա՝ Ջեյ Զին ոչ միայն ազդել է իր երաժշտական կարիերայի վրա, այլ նաև կյանքի։ Larry King Now վեբ ծրագրին տված հարցազրույցում նա ասել է, որ երբ ստացել է հնարավորություն աշխատելու Ջեյ Զիի հետ, դա մեծ պատիվ է եղել իր համար։ Թրեյը իրեն ոգեշնչած կատարողների թվին է դասում նաև R&B/սոուլ երգիչ Դի Անջելոյին։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Միքսթեյպներ ===


== Ֆիլմագրություն ==


=== Ֆիլմեր ===


=== Հեռուստասերիալներ ===


== Ծանոթագրություններ ==


== Արտաքին հղումներ ==
Պաշտոնական կայք
Բեզիմյաննոե (այլ կիրառումներ)

Բեզիմյաննոե, կարող է վերաբերել՝

Բեզիմյաննոե - գյուղ Ռուսաստանի Սարատովի մարզի Էնգելսկի շրջանի կազմում։
Բեզիմյաննոե - գյուղ Ռուսաստանի Սմոլենսկի մարզի Վյազեմսկի շրջանի կազմում։
Պռոշենց

Պռոշենց, գյուղ Արևմտյան Հայաստանում, Բիթլիսի վիլայեթի Խիզանի գավառակում` Շենաձորի գյուղախմբում։


== Պատմություն ==
Թուրքերի ձեռքով ավերվել ու ամայացել է 1915 թվականի Մեծ եղեռնի ժամանակ։


== Բնակչություն ==
1909  թվականին ուներ 15 տուն հայ բնակիչ։


== Տնտեսություն ==
Բնակիչների հիմնական զբաղմունքը անասնապահությունն ու երկրագործությունն էր։


== Պատմամշակույթային կառույցներ ==
Պռոշենցն ուներ Ս. Անտոն անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բիրյուլյա (Ուրի վտակ)

Անվան այլ կիրառումների համար տե՛ս՝ Բիրյուլյա (այլ կիրառումներ)Բիրյուլյա (ռուս.՝ Бирюля), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Ուրի գետի աջ ափին՝ 77 կմ հեռավորության վրա։ Գետի երկարությունը 35 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Ինիա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200005660
Հիդրոլոգիական ուսումնասիրությունների կոդը - 115200566
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գուբ

Գուբ, գետ Հայաստանի հյուսիսային մասում, հավանաբար Կուրի ավազանում։ Հիշատակում է Ստեփանոս Օրբելյանը, 5-րդ դարի վերջերում ազատագրական պատերազմներին նվիրված էջերում․ «Եւ իջեալ (Վահան Մամիկոնյանը) ի դաշտն Ճարմանու մերձ Գուբ գետոյն․․․»։


== Ծանոթագրություններ ==
Վալդնաբի Նոյշթաթ

Անվան այլ կիրառումների համար տե՛ս՝ Վալդնաբի Նոյշթաթ (այլ կիրառումներ)Վալդնաբի Նոյշթաթ (գերմ.՝ Neustadt an der Waldnaab), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 5862 մարդ 2010 թվականի դեկտեմբերի 31-ի տվյալներով։ Զբաղեցնում է 9,93 տարածք։ Պաշտոնական կոդ 09 3 74 139։


== Ծանոթագրություններ ==


== Արտաքին հղումներ ==
կայք(չաշխատող հղում)
Մեծ Բրիտանիայի տնային առաջնություն 1906/1907

1906/1907 մրցաշրջանի Մեծ Բրիտանիայի տնային առաջնությունը քսանչորսերորդն էր։ Առաջին անգամ միանձնյա հաղթող դարձավ  Ուելսի հավաքականը։ Մրցաշարային աղյուսակը եզրափակեցին իռլանդացիները՝ չվաստակելով և ոչ մի միավոր։
Ավանդույթի համաձայն, մրցաշարը մեկնարկեց  Անգլիա- Իռլանդիա խաղով, որում անգլիացիները հաղթեցին նվազագույն հաշվով։ Հաջորդ խաղում ուելսցիները հաղթեցին իռլանդացիներին 3-2 հաշվով և անգլիացիների հետ մեկտեղ դարձան առաջատար։ Ուելսցիները թիմի վետերան Գրենվիլ Մորրիսի խփած գնդակի շնորհիվ հաղթեցին նաև շոտլանդացիներին, իսկ վերջիններս խոշոր հաշվով հաղթանակը իռլանդացիների նկատմամբ թույլ տվեց պահպանել մրցաշարում հաղթելու հնարավորությունները։  Անգլիա- Ուելս խաղում ուելսցիների հաղթանակի դեպքում վերջիններս 100 տոկոսանոց արդյունքով կնվաճեին չեմպիոնի տիտղոսը, սակայն խաղն ավարտվեց ոչ-ոքի՝ 1-1 և մրցաշարի ելքը ավանդաբար վճռվեց Նյուքասլում կայացած  Անգլիա- Շոտլանդիա խաղում, ուր անգլիացիներին չեմպիոնի տիտղոսը ուելսցիների հետ համատեղ նվաճելու համար պետք էր հաղթանակ։ Մրցաշարի բոլոր ժամանակների լավագույն ռմբարկու Սթիվ Բլումերը խփեց իր 28-րդ և վերջին գոլն Անգլիայի հավաքականում (ռեկորդ, որը պահպանվեց մինչև 1911 թ.), սակայն շոտլանդացիները հավասարեցրին հաշիվը, ինչը միանձնյա չեմպիոնություն ապահովեց  Ուելսի հավաքականի համար։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Հաղթող ==


== Ռմբարկուներ ==
Վերին Էրկեթ

Վերին Էրկեթ (վրաց.՝ ზემო ერკეთი՝ զեմո էրկեթի), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 360 մետր բարձրության վրա։ Շրջկենտրոն Չոխատաուրից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 216 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Տես նաև ==
Ներքին Էրկեթ


== Ծանոթագրություններ ==
Բուրդինո (գյուղ, Տերբունսկի շրջան)

Բուրդինո (ռուս.՝ Бурдино), գյուղ Ռուսաստանի Լիպեցկի մարզի Տերբունսկի շրջանի կազմում։
Բնակչությունը 2009 թվականին գրանցված տվյալներով կազմում էր 673 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեսորաշ

Մեսորաշ, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Կոմսոմոլսկոե (ավան, Նիկոլաևի շրջան)

Անվան այլ կիրառումների համար տե՛ս՝ ԿոմսոմոլսկոեԿոմսոմոլսկոե (ուկրաիներեն՝ Комсомольське), ավան Ուկրաինայի Նիկոլաևի մարզի Նիկոլաևի շրջանում։ Բնակավայրը նախկինում նաև անվանվել է Վերնադսկոգո։
2001 թվականի տվյալներով Կոմսոմոլսկոե ավանում բնակվում էր 887 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բոլշետուգանեևո

Բոլշետուգանեևո (ռուս.՝ Большетуганеево, բաշկիրերեն՝ Оло Туғанай), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 338 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ՈՒԵՖԱ-ի վարկանիշային աղյուսակ

ՈՒԵՖԱ-ն կիրառում է վարկանիշների երեք տարբեր ձևեր.

Ազգային հավաքականների վարկանիշ (The coefficient of the national teams);
Ֆուտբոլային ասոցիացիաների վարկանիշ (The coefficient of national association);
Ֆուտբոլային ակումբների վարկանիշ (The coefficient of football clubs)։


== Ֆուտբոլային ասոցիացիաների վարկանիշային ներկայիս աղյուսակը ==
Թարմացվել է 2013 թ. հուլիսի 27-ին։

     Ցույց է տալիս, որ տվյալ երկրի բոլոր թիմերը դեռևս մասնակցում են ՈՒԵՖԱ Չեմպիոնների Լիգայի կամ Եվրոպայի Լիգայի մրցաշարերին։
     Ցույց է տալիս, որ տվյալ երկիրը ՈՒԵՖԱ Չեմպիոնների Լիգայի կամ Եվրոպայի Լիգայի մրցաշարերին դեռևս մասնակից ունի։
     Ցույց է տալիս, որ տվյալ երկիրն այլևս ներկայացուցիչ չունի ՈՒԵՖԱ Չեմպիոնների Լիգայի կամ Եվրոպայի Լիգայի մրցաշարերին։
1 Անգլիայի և Ֆրանսիայի լիգաների գավաթների հաղթողները որակավորվում են ՈՒԵՖԱ-ի Եվրոպայի Լիգա՝ ՈՒԵՖԱ-ի որոշմամբ։2 Լիխտենշտայնի ֆուտբոլի ֆեդերացիան ազգային առաջնություն չի անցկացնում, քանի որ երկրում չկան բավարար քանակությամբ ակումբներ։ Լիխտենշտայնի միակ ներկայացուցիչը եվրոպական գավաթներում երկրի գավաթակիրն է, որը մասնակցում է ՈՒԵՖԱ Եվրոպայի Լիգայի մրցաշարին։


=== Ակումբների դասակարգումը ===
     Ցույց է տալիս այն ակումբները, որոնք մասնակցում են ՈՒԵՖԱ Չեմպիոնների լիգային կամ ՈՒԵՖԱ Եվրոպայի Լիգային.
     Ցույց է տալիս այն երկրների ակումբները, որոնք մասնակցում են ՈՒԵՖԱ Չեմպիոնների լիգային կամ ՈՒԵՖԱ Եվրոպայի Լիգային.
     Ցույց է տալիս այն ակումբները, որոնք արդեն չեն մասնակցում ՈՒԵՖԱ Չեմպիոնների լիգային կամ ՈՒԵՖԱ Եվրոպայի Լիգային.


=== Ժամանակի լավագույն ակումբ ===
Վերջին 5 մրցաշրջաններում առաջին տեղը գրաված ակումբենրը
Եղիա Թովմաճյան

Եղիա Թովմաճյան (Եղիա Թոմաճան, Թովմաճանյան, 1777, Ստամբուլ, Օսմանյան կայսրություն - 1848, Վենետիկ, Ավստրիական կայսրություն), հայ բանասեր, թարգմանիչ։


== Կենսագրություն ==
Ծնվել է Կ. Պոլսում։ Փոքր հասակից ուղարկվել է Վենետիկ, սովորել Մխիթարյան միաբանության Ս. Ղազար վանքում, ընդունել հոգևորական կոչում, զբաղվել բանասիրությամբ ու թարգմանություններով։ Հունարենից թարգմանել, հայերեն տեքստերի հետ համեմատել և առաջաբանով ու ծանոթագրություններով հրատարակել է Հովհան Ոսկեբերանի «Ճառերը» (հ. 1-2, 1818), բնագրից թարգմանել է Հոմերոսի «Իլիականը» (1843), «Ոդիսականը» (1848), Պլուտարքոսի «Զուգակշիռքի» վեց հատորները (1832-1834) և այլն։ Բացի վերոհիշյալ թարգմանական գործերից, հրատարակել է նաև ինքնուրույն երկեր, ինչպես՝ «Դպրութիւն նամակաց ի լեզու գրաբար և աշխարհաբար» (Վենետիկ, 1805), «Իմաստություն մարդկային, որ կը սովրեցնե մարդուս խելքը աղեկի բանեցնել, կատարյալ մարդ ըլլալ և մեծության հասնիլ» (Վենետիկ, 1833) և այլն։
Հայ կլասիցիստական գրականության մեջ նշանակալի երևույթ են «Տարեգրութիւն ի մեծն Մխիթարայ աբբայ» պոեմը, «Ի սուրբն Դաւիթ մարգարէ», «Ողբերգութիւն Ադլմսեհի. երգ», «Առ Հայաստան խրախոյս» գործերը (հրտ.՝ «Տաղք Մխիթւսրեան վարդապետաց», հ.2, 1853):
Մահացել է 1848 թվականի սեպտեմբերի 23-ին Վենետիկում։


== Գրականություն ==
Եղիա Թումաճան, տես Մխիթարեան յոբելեան, Վն., 1901, էջ 120-123, 220։


== Աղբյուրներ ==
Ֆուտբոլային լիգայի գավաթի եզրափակիչ 2009

Ֆուտբոլային լիգայի գավաթի եզրափակիչ 2009, Ֆուտբոլային լիգայի գավաթի 49-րդ խաղարկության եզրափակիչ խաղն է, որը տեղի է ունեցել Լոնդոնի «Ուեմբլի» ստադիոնում։ «Մանչեսթեր Յունայթեդը» հաղթեց «Տոտենհեմ Հոտսպուրին» հետխաղյա 11-մետրանոցներով և նվաճեց մրցանակը երրորդ անգամ